Nóg 'n aantyging teen Mkhize | Maroela Media
Nóg 'n aantyging teen Mkhize
Dr. Zweli Mkhize, minister van gesondheid. (Foto: Jairus Mmutle/GCIS)
Daar word nou beweer dat Digital Vibes, 'n omstrede kontrakteur, vir instandhoudingswerk aan een van Zweli Mkhize, minister van gesondheid, se eiendomme betaal het.
Scorpio, die ondersoekende eenheid van Daily Maverick, berig Digital Vibes het minstens twee betalings aan 'n kontrakteur gedoen vir instandhoudings- en herstelwerk aan 'n Johannesburgse eiendom in die besit van die minister se familietrust.
Luidens die berig het Digital Vibes ook minstens R300 000 aan 'n maatskappy oorbetaal wat deur Mkhize se seun besit word. Dié betaling is in Mei verlede jaar aan All Out Trading gedoen, 'n entiteit met Dedani Mkhize (33) as die enigste direkteur.
Nie een van die geïmpliseerdes het op Scorpio se navrae hieroor gereageer nie.
Maroela Media het vroeër vandeesweek berig Mkhize het gesê nie hy of sy departement gaan in dié stadium reageer op bewerings dat mense na aan hom voordeel getrek het uit die omstrede Covid-19-kontrak met Digital Vibes nie.
Dié besluit is volgens die minister geneem om te verseker dat daar nie ingemeng word met die spesiale ondersoekeenheid (SOE) se ondersoek nie.
Ook pres. Cyril Ramaphosa het Vrydag aan verslaggewers gesê hy gaan wag vir die uitkoms van die SOE se ondersoek voordat hy hom uitlaat oor die bewerings teen sy minister van gesondheid.
'n Storm het vroeër om die kop van Mkhize losgebars nadat vertrouelinge van die minister, asook ander partye, glo sowat R90 miljoen in betalings ontvang het van 'n R150 miljoen-kontrak vir kommunikasie wat met Covid-19 en die nasionale gesondheidsversekering verband hou.
Digital Vibes is volgens Scorpio na bewering selfs betaal om Mkhize se mediakonferensies te skeduleer.
Digital Vibes word bestuur deur Tahera Mather, 'n vriend van en voormalige woordvoerder vir Mkhize, asook Naadhira Mitha, Mkhize se voormalige persoonlike assistent.
Digital Vibes In die nuus Zweli Mkhize
SA student se dood in China 'n ongeluk, sê owerhede
Alle laerskole dán weer heeltyds aan die gang
Lyk na 'n ongesonde situasie, Minister…..
Die pessimiste kan moed skep dat die get gedrag het teen die groep in die ANC wat hulle poste gebruik het om himself te verryk ten koste van die land en sy burgers. Al hoe meer koppe gaan rol soos die proses momentum key. En soos altyd moet ons daardie journalists en waghondorganisasies be dank vir hulle vasberadenheid on onreg te ontbloot en skelms tot verantwoording te diep. Ondersteun hulle asb motel en finansieel.
Even if his fingerprints are all over the jar of sweeties, the man and his family will deny any knowledge or any wrongdoing. Any SOE/SIE appointed by the ANC to "investigate" will be a huge waste of time and money, because the suspects will be investigating the suspects. Our people just don't know when to stop plundering and looting.
Daar sal weer een of ander lam verskoning wees of n klein vissie sal weer onder die was gegooi word. Hy sal niks oorkom nie.